《曹仁熙画水壁》
宋代·晁说之

夫子在川上，悠然叹所逝。
见逝不见水，身与水不二。
天维及地轴，去矣不可制。
日月徒劳劳，出入丈赤地。
莫言此身微，久围待经济。
或指波涛观，姑在蹄涔内。
後人不及门，有口安足议。
劣得蒙庄周，动与吕梁会。
肇公识前波，不共後波系。
庞公桥柱流，奔湍是谁事。
熟夸观涛者，八月吴侬戏。
瞪目不敢瞬，睫软蛟鼍噬。
多谢曹仁熙，笔端落妙意。
欲采甓社珠，於此观粲翠。

作者简介：晁说之（1059年—1129年），字以道、伯以，因慕司马光之为人，自号景迂生，济州钜野（今山东巨野）人。元丰五年（1082），进士及第，苏东坡称其自得之学，发挥《五经》，理致超然，以“文章典丽，可备著述”举荐。范祖禹亦以“博极群书”荐以朝廷，曾巩亦力荐。晁说之与晁补之、晁冲之、晁祯之都是当时有名的文学家。